Document ID: /fineweb-2-swissfilter-quality_10-filterrobots/filtered/02819.jsonl.gz/122

Ni lažne ankete ni manipulacije s datumom izbora neće pomoći SDP-u – 2014
09.11.2014
Izbori su jedine vjerodostojne ankete, a jedina je istina da HDZ nadmoćno pobjeđuje na svim izborima u zadnje tri godine – komentirao je u petak najnovije „istraživanje“ javnog mnijenja Crobarometar („agencije“ Ipsos Puls) za Dnevnik HTV-a član Predsjedništva HDZ-a i šef Izbornog stožera HDZ-a za predsjedničke izbore dr. Miro Kovač.
O BLAMAŽAMA REŽIMSKIH „ANKETA“
Njegovu izjavu prenosimo u cijelosti:
Jedine ankete u koje HDZ vjeruje su izbori, a HDZ u zadnje tri godine nadmoćno pobjeđuje na svim izborima! Konkretan primjer: na izborima za župana u Sisačko-moslavačkoj županiji pobijedili smo s razlikom od 15 posto, dok su ankete predviđale pobjedu kandidata SDP-a s tim istim postotkom! Dakle, ankete su pogriješile „samo“ 30 posto. Toliko o anketama i o tome koliko su vjerodostojne – ono što je vjerodostojno su izbori!
Kažete da HDZ vodi 4-5 posto u odnosu na SDP? Razlika koju predviđaju ankete nije realna, razlika je daleko veća! Uostalom, i sami ste vidjeli rezultate izbora u Sisku, ili za Europski parlament. A što se tiče tobožnje „nepopularnosti“ predsjednika HDZ-a, napominjem da naša stranka upravo pod vodstvom Tomislava Karamarka nadmoćno pobjeđuje! Hrvatski građani biraju HDZ i vjeruju u nas!
O SDP-ovu PANIČNOM KALKULIRANJU
U subotu je pak dr. Miro Kovač za RTL Danas komentirao panično kalkuliranje s datumom održavanja predsjedničkih izbora. Oni će se, po svemu, sudeći održati 11. siječnja – kada to iz više razloga najviše odgovara Milanovićevu kandidatu Josipoviću.
Prenosimo glavne Kovačeve poruke:
Vladine manipulacije s datumom izbora u korist SDP-ova kandidata neće pomoći Ivi Josipoviću! Kolinda Grabar Kitarović pobijedit će na izborima za predsjednicu Republike! U to smo sigurni! Očekujemo da će se nadležne institucije čim prije očitovati je li najavljeni rok za raspisivanje izbora protuustavan.
Cijeli razgovor s novinarkom RTL-a pogledajte u nastavku: